Klagtes hoop op teen SAID oor BTW-uitbetalings | Maroela Media
Die VF Plus ontvang toenemend klagtes vanaf die publiek rakende BTW-terugbetalings van die Suid-Afrikaanse Inkomstediens (SAID) en gaan 'n klag hieroor indien by die ombudsman vir belasting.
Anton Alberts, woordvoerder van die VF Plus, het gesê dit is ironies dat die inkomstediens self nou op hierdie wyse bykomende druk op sakeondernemings plaas aangesien die voeteslepery met BTW-uitbetalings 'n groot invloed het op maatskappye se kontantvloei.
"Dit is ook opmerklik dat 'n tendens ontstaan het dat oudits toenemend gedoen word waar die SAID terugbetalings moet doen, maar nie wanneer die situasie omgekeerd is nie. Die VF Plus is ook gevra om vas te stel of die inkomstediens nie vir politieke doeleindes misbruik word nie deur onder meer parlementslede van opposisiepartye uit te sonder vir ouditering. Die inkomstediens sal hieroor antwoorde moet verskaf," het hy bygevoeg.
As jy BTW terug eis dan word jy ge-oudit . As jy BTW oorbetaal is als goed. Niks nuuts nie. Daar's inelkegeval nie meer geld nie als word gesteel. Korupsie is koning in RSA.
As jy BTW moet terug kry word jy eers ge-oudit, en indien hulle dalk eendag terug betaal is dit sonder rente en boetes. As jy laat betaal dan is daar onmiddelik boetes en rentes. Verder betaal die Chinese, Pakistanies en ander immigrante wat winkels het nie n sent se BTW nie. Kan iemand hierdie storie dalk vir my verduidelik????
Dis seker FW de Klerk se teenwigte of iets.
Dit is 'n groot probleem. Ek sukkel al vir 'n jaar om my geld uit hul te kry. Elke keer moet jy 2 maande wag om weer dieselfde bedrag te eis. Ek is al so gatvol vir SARS. Jy kry niks uitgerig met hul call centre.
Hoekom is hier soveel korrupsie in hierdie land maar WAAG Jy dit net om hulle R10 te skuld word jy gebel en gesms en geteister en met regsaksies gedreig, hulle luister na geen rede nie, jy kan nooit met iemand praat wat iets weet nie, veral as jy online jou opgawe ingedien het, het jy geen kans om met 'n persoon in bestuur te gesels nie .. .intussen is HULLE die SKELM mense .. tragies dat mens niemand meer in SA kan vertrou nie .almal is KORRUP en oral vier BEDROG hoogty!!
Al self besig met die selfde probleem van September laasjaar af. Maak n mens moeg . Elke keer is dit n audit en nog 90dae by .